
Uznesenie Mestský súd Bratislava III v právnej veci zrušenia obchodnej spoločnosti HODFIN a.s., Sedmokrásková 6, 821 01 Bratislava-Ružinov, IČO: 35 705 418, zapísanej v obchodnom registri Mestského súdu Bratislava III, oddiel: Sa, vložka číslo: 1246/B, v konaní o zrušení obchodnej spoločnosti, takto rozhodol: Súd z r u š u j e obchodnú spoločnosť HODFIN a.s., Sedmokrásková 6, 821 01 Bratislava-Ružinov, IČO: 35 705 418. odôvodnenie: 1. Dňa 19.7.2017 bol súdu doručený návrh na zrušenie obchodnej spoločnosti HODFIN a.s., Sedmokrásková 6, 821 01 Bratislava-Ružinov, IČO: 35 705 418 (ďalej aj len „spoločnosť“) s poukazom na ust. § 68 ods. 6 písm. f) Obchodného zákonníka v znení účinnom do 30.9.2020, nakoľko spoločnosť nesplnila povinnosť uložiť do zbierky listín individuálnu účtovnú závierku za najmenej dve účtovné obdobia nasledujúce po sebe. 2. Konanie o zrušení spoločnosti sa začalo dňa 19.7.2017 doručením návrhu na začatie konania v zmysle § 24 zákona č. 161/2015 Z. z. Civilného mimosporového poriadku (ďalej aj len „CMP“) v znení účinnom do 30.9.2020. 3. Podľa § 18n ods. 2 písm. c) zákona č. 371/2004 Z.z. o sídlach a obvodoch súdov Slovenskej republiky v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddlženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 4. Dňa 30.7.2021 zverejnil Okresný súd Bratislava I v Obchodnom vestníku č. 146/2021 oznámenie podľa § 68 ods. 10 zákona č. 513/1991 Zb. Obchodný zákonník v znení účinnom do 30. septembra 2020. 5. V priebehu konania došlo s účinnosťou od 1.10.2020 k zmene zákona č. 513/1991 Zb. Obchodného zákonníka (ďalej aj len „Obchodný zákonník“), ktorá neobsahuje vo vzťahu ku konaniam o zrušenie spoločnosti prechodné ustanovenia. Právna úprava týkajúca sa zrušenia obchodných spoločností obsiahnutá v Obchodnom zákonníku sa tak v priebehu konania o zrušenie obchodnej spoločnosti zmenila, pričom súd v tomto konaní bude pre neexistenciu prechodných ustanovení pokračovať na základe zákonných ustanovení Obchodného zákonníka v znení účinnom od 1.10.2020. 6. Súčasne v priebehu konania došlo s účinnosťou od 1.10.2020 k zmene CMP. Podľa § 396a ods. 1 CMP konanie o zrušení právnickej osoby a nariadení jej likvidácie a konanie o ustanovení likvidátora, jeho odvolaní alebo nahradení inou osobou, ako aj rozhodovanie o odmene a náhrade výdavkov likvidátora, ktoré sa začalo a právoplatne neskončilo do 30. septembra 2020, sa dokončí podľa tohto zákona v znení účinnom do 30. septembra 2020. 7. Vzhľadom na skutočnosť, že v tomto prípade sa konanie začalo a právoplatne neskončilo do 30. septembra 2020, dokončí sa podľa CMP v znení účinnom do 30. septembra 2020 (ďalej len CMP v znení účinnom do 30. septembra 2020).
8. Podľa § 68 ods. 2 druhá veta Obchodného zákonníka účinného od 1.10.2020, spoločnosť sa zrušuje bez likvidácie, ak celé jej imanie prešlo na právneho nástupcu, alebo po jej zrušení súdom nebol zložený preddavok na úhradu odmeny a výdavkov likvidátora (ďalej len "preddavok na likvidáciu") vo výške ustanovenej osobitným predpisom. 9. Nová právna úprava Obchodného zákonníka (účinná od 1.10.2020) už neobsahuje ustanovenie § 68 ods. 8 Obchodného zákonníka účinného do 30.9.2020, teda súd s účinnosťou od 1.10.2020 už nemá povinnosť pred vydaním rozhodnutia o zrušení spoločnosti zisťovať, či spoločnosť má obchodný majetok a v prípade zistenia, že spoločnosť má obchodný majetok, ktorý postačuje na náhradu primeraných výdavkov a odmeny za výkon funkcie likvidátora, preto nemá ani povinnosť nariadiť jej likvidáciu. Z uvedených skutočností tak vyplýva, že v súlade s novou právnou úpravou Obchodného zákonníka účinnou od 1.10.2020 súd obchodný majetok spoločnosti pred rozhodnutím o jej zrušení nezisťuje a o nariadení likvidácie v rozhodnutí o jej zrušení nerozhoduje. 10. S poukazom na ustanovenie § 68 ods. 2 druhá veta Obchodného zákonníka účinného od 1.10.2020 súd však po uzavretí procesu zrušenia spoločnosti, t. j. po právoplatnosti rozhodnutia súdu o zrušení obchodnej spoločnosti podľa procesných ustanovení CMP v znení účinnom do 30. septembra 2020, bude ďalej, v časti týkajúcej sa prípadnej likvidácie spoločnosti (ku ktorej môže dôjsť jedine po zložení preddavku na úhradu odmeny a výdavkov likvidátora) pokračovať podľa procesných ustanovení CMP účinného od 1.10.2020 (ustanovenia § 309e až § 309i). 11. Podľa § 68b ods. 1 písm. b) Obchodného zákonníka súd aj bez návrhu rozhodne o zrušení spoločnosti, ak orgány spoločnosti nie sú ustanovené v súlade so spoločenskou zmluvou, zakladateľskou zmluvou, zakladateľskou listinou, stanovami alebo týmto zákonom viac ako tri mesiace. 12. Podľa § 68b ods. 1 písm. e) Obchodného zákonníka súd aj bez návrhu rozhodne o zrušení spoločnosti, ak je spoločnosť v omeškaní s plnením povinnosti podľa § 40 ods. 2 viac ako šesť mesiacov. 13. Podľa § 68b ods. 2 Obchodného zákonníka v znení účinnom od 1.10.2020 ak ide o dôvody na zrušenie spoločnosti podľa odseku 1, dôvod na zrušenie spoločnosti sa predpokladá, ak vyplýva z obchodného registra alebo listín uložených v zbierke listín. 14. Podľa § 40 ods. 2 Obchodného zákonníka v znení účinnom od 1.10.2020 (ako aj do 30.9.2020) osoba podľa odseku 1 (akciová spoločnosť, jednoduchá spoločnosť na akcie, spoločnosť s ručením obmedzeným, družstvo a štátny podnik) je povinná uložiť riadnu individuálnu účtovnú závierku a mimoriadnu individuálnu účtovnú závierku do zbierky listín do deviatich mesiacov odo dňa jej zostavenia; to neplatí, ak sa do zbierky listín ukladá podľa osobitného predpisu. 15. Lustráciou v Registri účtovných závierok Ministerstva financií Slovenskej republiky súd zistil, že spoločnosť do dnešného dňa nezaložila žiadnu účtovnú závierku. Lustráciou v zbierke listín Mestského súdu Bratislava III súd zistil, že spoločnosť do dnešného dňa nezaložila žiadnu účtovnú závierku, čím nesplnila povinnosť podľa § 40 ods. 2 Obchodného zákonníka a preto je daný dôvod jej zrušenia podľa § 68b ods. 1 písm. e) zákona č. 513/1991 Zb. Obchodného zákonníka. 16. Podľa § 304 písm. a) CMP v znení účinnom do 30. septembra 2020 konaním v niektorých veciach právnických osôb je konanie o zrušení právnickej osoby a nariadení jej likvidácie. 17. Podľa § 305 ods. 1, 2 CMP v znení účinnom do 30. septembra 2020 na konanie v niektorých veciach právnických osôb je kauzálne príslušný registrový súd. Na konanie je miestne príslušný registrový súd podľa adresy sídla právnickej osoby. 18. Podľa § 308 CMP v znení účinnom do 30. septembra 2020 súd rozhoduje uznesením. 19. Súd v konaní skúmal, či sú splnené podmienky na zrušenie spoločnosti. Na základe zisteného skutkového stavu, vykonaného dokazovania a s poukazom na ustanovenie § 68b ods. 2 Obchodného zákonníka v znení účinnom od 1.10.2020 dospel súd k záveru, že zapísaná osoba - obchodná spoločnosť HODFIN a.s., Sedmokrásková 6, 821 01 Bratislava-Ružinov, IČO: 35 705 418 spĺňa podmienky pre zrušenie spoločnosti podľa § 68b ods. 1 písm. e) Obchodného zákonníka v znení účinnom od 1.10.2020. Súd v danom prípade zistil, že spoločnosť neodstránila dôvody, pre ktoré môže byť zrušená súdom, nepodala žiadny návrh na zápis zmeny zapísaných údajov do obchodného registra, ani návrh na výmaz spoločnosti z obchodného registra. Vzhľadom na uvedené skutočnosti sú splnené podmienky pre to, aby spoločnosť bola súdom zrušená. 20. Na základe uvedeného súd rozhodol o zrušení obchodnej spoločnosti HODFIN a.s., Sedmokrásková 6, 821 01 Bratislava-Ružinov, IČO: 35 705 418. Poučenie:
Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

